armvectores/hy_wikipedia_2023 huggingface dataset:
Նարինե Անանիկյան

Նարինե Անանիկյան (ապրիլի 19, 1976(1976-04-19), Երևան, Հայաստան), հայ օպերային երգչուհի (մեցցո-սոպրանո)։


== Կենսագրություն ==
Նարինե Անանիկյանը ծնվել է Երևանում։ Սովորել է Ռոմանոս Մելիքյանի անվան երաժշտական ուսումնարանում, որից հետո ուսումը շարունակել է Կոմիտասի անվան պետական կոնսերվատորիայում։
2001 թվականից՝ Ա․ Սպենդիարյանի անվան օպերայի և բալետի ազգային ակադեմիական թատրոնի մեներգչուհի։
Հանդես է եկել Հայաստանի ազգային ֆիլհարմոնիկ նվագախմբի, Հայաստանի պետական ակադեմիական երգչախմբի, Կամերային երգչախմբի և նվագախմբի, «Սերենադ» և «Տաղարան» համույթների հետ, նաև ԱՄՆ-ից, Գերմանիայից, Շվեյցարիայից, Ռուսաստանից հրավիրված դիրիժորների հետ։ Մասնակցել է Սանկտ Պետերբուրգի «Սպիտակ գիշերների աստղեր», «Պլատոնովյան», «Ամերիկա-Հայաստան. երաժշտությունն այսօր», Լիբանանի Բեյթեդդին և այլ փառատոների։


== Դերերգեր ==


== Փառատոններ ==
Սանկտ-Պետերբուրգի «Սպիտակ գիշերների աստղեր» փառատոն
«Պլատոնովյան» փառատոն
«Ամերիկա-Հայաստան. երաժշտությունն այսօր» փառատոն
Լիբանանի Բեյթեդդին փառատոն


== Ծանոթագրություններ ==


== Արտաքին հղումներ ==
Նարինե Անանիկյան | Elite Show Archived 2019-04-19 at the Wayback Machine.
Աստերոիդների ցանկ (242101-242200)

Աստերոիդների ցանկ (242001-242100)  • Աստերոիդների ցանկ  • Աստերոիդների ցանկ (242201-242300)
 Աստերոիդների ցանկ (242001-242100)  • Աստերոիդների ցանկ  • Աստերոիդների ցանկ (242201-242300)
Արբինի

Արբինի (ֆր.՝ Arbigny), համայնք Ֆրանսիայում։ Գտնվում է Ռոն Ալպեր մարզում, Էն գավառում, Պոն դը Վո շրջանում։ Բուրակ ան Բրես շրջանի համայնք է։
INSEE կոդ՝ 01016։


== Աշխարհագրություն ==
Համայնքը տեղակայված է Փարիզից 330 կմ դեպի հարավ-արևելք, 80 կմ Լիոնից հյուսիս, 36 կմ հյուսիս-արևմուտք Բուրակ ան Բրեսа։
Համայնքի արևմուտքով հոսում է Սոն գետը։


== Կլիմա ==
Կլիման կիսամայրցամաքային է։ Դիտվում են սառը ձմեռներ և շոգ ամառներ։ Անձրևներ լինում են ոչ հաճախ, հիմնականում ամռանը։


== Բնակչություն ==
2010 թվականին համայնքի բնակչությունը կազմել է 399 մարդ։


== Վարչակազմ ==


== Էկոնոմիկա ==
2010 թվականին 250 աշխատունակ տարիքի մարդկանց մեջ (15-64 տարեկան) 188-ը տնտեսական ակտիվ բնակչություննէր, 62-ը՝ ոչ ակտիվ (ակտիվության ցուցանիշ՝ 75,2 %, 1999 թվականին եղել է 72,7 %)։ 188 ակտիվ քաղաքացիներից 173-ը աշխատել են (98 տղամարդ և 75 կին), անաշխատունակ եղել են 15-ը (8 տղամարդ և 7 կին)։ 62 ոչ ակտիվներից 13 մարդիկ եղել են ուսանողներ կամ աշակերտներ, 32-ը՝ թոշակառուներ, 17-ը չեն աշխատել այլ պատճառներով։


== Պատկերներ ==

		
		


== Ծանոթագրություններ ==


== Արտաքին հղումներ ==
«Арбиньи» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-05-16 
«Арбиньи» (ֆրանսերեն)։ cassini.ehess.fr։ Արխիվացված է օրիգինալից 2014-05-17-ին։ Վերցված է 2014-05-16
Արմեն Պողոսյան (այլ կիրառումներ)

Արմեն Պողոսյան անունը կարող է վերաբերել հետևյալ անձանց.

Արմեն Պողոսյան (հոկտեմբերի 3, 1947, Արևշատ, Արթիկի շրջան, Հայկական ԽՍՀ, ԽՍՀՄ, հայտնի է նաև Պարխաչ մականունով), հայազգի նկարիչ, բանաստեղծ և քանդակագործ։
Արմեն Պողոսյան (դիրիժոր)  (փետրվարի 1, 1974, Մոսկվա, ԽՍՀՄ), ռուս դիրիժոր, Ազգերի պետական թատրոնի երաժշտական ղեկավար և դիրիժոր։
Զալեսցի (գյուղ, Ռոժիշչեի շրջան)

Անվան այլ կիրառումների համար տե՛ս՝ ԶալեսցիԶալեսցի (ուկրաիներեն՝ Залісці), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Զալեսցի գյուղում բնակվում էր 504 մարդ։ Բնակավայրը զբաղեցնում է 1565 կմ² տարածք։ Բնակչության խտությունը կազմում էր 322,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառլեն Կարապետյան

Կառլեն Վլադիմիրի Կարապետյան (սեպտեմբերի 21, 1938(1938-09-21), Ախալքալաք, Վրացական ԽՍՀ, ԽՍՀՄ), հայ նկարիչ, Վրաստանի վաստակավոր նկարիչ։


== Կենսագրություն ==
Կառլեն Վլադիմիրի (Կարոյի) Կարապետյանը ծնվել է Ախալքալաքում 1938 թվականի սեպտեմբերի 21-ին աշխատավորի ընտանիքում։ Փոքր հասակից զրկվել է ծնողներից. նրան մեծացրել և դաստիարակել է տատը։ Սովորել և ավարտել է Ախալքալաքի Հովհաննես Թումանյանի հայկական միջնակարգ դպրոցը (1961)։
1962 թվականին ընդունվել է Երևանի Խաչատուր Աբովյանի անվան հայկական մանկավարժական ինստիտուտի նորաստեղծ գեղագիտական ֆակուլտետի նկարչական բաժինը, որտեղ դասավանդում էին ԽՍՀՄ ժողովրդական նկարիչներ՝ Հովհաննես Զարդարյանը, Ղուկաս Չուբարյանը, Էդուարդ Իսաբեկյանը, Հմայակ Ավետիսյանը և Արտաշես Հովսեփյանը։
1968 թվականին վերադարձել է Ախալքալաք և աշխատանքի անցել հայկական միջնակարգ և ռուսաց դպրոցներում, որպես նկարչության և գծագրության ուսուցիչ։ Նույն թվականին հայկական դպրոցում ստեղծել է նկարչական խմբակ, որտեղ ընդգրկվել են մոտ 10 տաղանդավոր աշակերտներ։ Խմբակի շնորհիվ սաներից շատերը դարձել են ճանաչված արվեստագետներ՝ Սմբատ և Ռաֆիկ Մկրտչյաններ (քանդակագործներ), Ալբերտ Գոգորյան, Մնացական Ղալաչյան, Սամվել Նահատակյան (գեղանկարիչներ), Սուսաննա Ավետիսյան (ճարտարապետ) և կինոռեժիսոր Հարություն Խաչատրյանը։
1985 թվականին մասնակցել է Երևանի նկարիչների տանը բացված «Պատմության քառուղիներով» ցուցահանդեսին։ Նրա «Հայոց վիշտը անհուն մի ծով» կտավն արժանացել է մեծ գնահաականի և դարձել նկարիչների միության սեփականությունը։ 1990 թվականին մեծ դժվարությամբ հիմնադրել է Ախալքալաքի գեղարվեստի դպրոցը և այն դարձրել ամենաճանաչված դպրոցը ողջ Վրաստանում։ Վրաստանի մշակույթի նախարարությունը 2010 թվականին նրան շնորհել է Վաստակավոր նկարչի կոչում։ Կառլեն Կարապետյանի անունը ներառված է Հայաստանի համառոտ հանրագիտարանի երկրորդ հատորում, Իոսյանի «Սամցխե-Ջավախքի նշանավոր հայորդիները» գրքում և Ալբերտ Փարսատանանի «Հայը» գրքում։


== Ցուցահանդեսներ ==
1994 թվականին Կարապետյանի նախաձեռնությամբ Երևանի նկարիչների տանը բացվեցլ է Ջավախքի նկարիչների անդրանիկ ցուցահանդեսը։ Նրա նախաձեռնությամբ կազմակերպվել են բազմաթիվ ցուցահանդեսներ Երևանում, Չարենցավանում, Գյումրիում, Թբիլիսիում, Բորժոմիում և Ախալցիխեում։ 2002 թվականին Կարապտյանի ստեղծագործական աշխատանքներն երկու ամիս ցուցադրվել են ԱՄՆ-ում և Կանադայում։ 2004 թվականին Կառլեն Կարապետյանի նախաձեռնությամբ տեղի է ունեցել Ջավախքի նկարիչների հերթական ցուցահանդեսը։ Նույն թվականին նկարիչների միությունը ներկայացրել է 12 ժամանակակից նկարիչների աշխատանքները ԱՄՆ-ում, այդ թվում՝ Կառլեն Կարապետյանի։


== Պարգևներ ==
Վրաստանի վաստակավոր նկարիչ, 2010
Արծաթե հուշամեդալ հայ արվեստը տարածելու և զարգացնելու համար 2004
ՀՀ սփյուռքի նախարարության «Արշիլ Գորկի» շքանշան, 2014


== Մեջբերումներ Կառլեն Կարապետյանից ==


== Ծանոթագրություններ ==
Աստերոիդների ցանկ (25601-25700)

Աստերոիդների ցանկ (25501-25600)  • Աստերոիդների ցանկ  • Աստերոիդների ցանկ (25701-25800)
 Աստերոիդների ցանկ (25501-25600)  • Աստերոիդների ցանկ  • Աստերոիդների ցանկ (25701-25800)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Գաչըթ Դաղ

Գաչըթ Դաղ, լեռ Մասիուսի լեռնահամակարգում, Արևմտյան Տիգրիսի աջ կողմում, Համանուն գյուղից ոչ հեռու։ Արևմտահայերեն տառադարձությամբ՝ Գաչըթ տաղ։


== Ծանոթագրություններ ==
Վիկտորյա Բոնյա

Վիկտորյա Բոնյա (ռուս.՝ Виктория Боня, նոյեմբերի 27, 1979(1979-11-27), Կրասնոկամենսկ, Չիտայի մարզ, ՌԽՖՍՀ, ԽՍՀՄ), ռուսական հեռուստատեսության և ռադիոյի հաղորդավարուհի, դերասանուհի, մոդել։ Նախկինում եղել է ՏՆՏ հեռուստաընկերության «Տուն 2»(ռուս.) շոուի մասնակից (այնտեղ եղել է 11 ամիս)։


== Կենսագրություն ==
Ծնվել է 1979 թվականի նոյեմբերի 27-ին Կրասնակամենսկում։ Վիկտորիան ծագմամբ մոլդովացի է։
16 տարեկանում նա տեղափոխվել է Մոսկվա, որտեղ իր կարիերան սկսել է «Լոտո Բինգո»-ում, նա աշխատել է նաև որպես մատուցողուհի։ 2001 թվականին նա Միսս Երկիր մրցույթում ներկայացրել է Ռուսաստանը, բայց չի անցել եզրափակիչ։
2006 թվականի մայիսի 9-ից նա սկսեց մասնակցել «Տուն 2» հեռուսաշոուին, որից հեռացավ 2007 թվականի ապրիլի 12-ին։ 2007 թվականի մայիսին նա ընդգրկված էր «Մոսկվայի 50 ամենագեղեցիկ մարդիկ» ցանկում, որ կազմել է «TimeOut Մոսկվա» ամսագիրը։
2007 թվականի սեպտեմբերի 29-ին նա ներկայացրեց «Cosmopolitan. տեսանյութ» ծրագիրը (ՏՆՏ)։ 2007 թվականի սեպտեմբերին նկարահանվել է «Penthouse» ամսագրի համար, դեկտեմբերին նրա լուսանկարը հայտնվել է «Maxim» ամսագրի շապիկին։
2008 թվականի մարտին նա դարձավ «Ռուսական մատրյոշկաները եկան» դեֆիլեի դեմքը (ռուս մոդելավորող Անտոնինա Շապովալովայի «Նորաձևության շաբաթ» Մոսկվայում)։ Հունիսին նա դարձավ «Goodyear» ավտոմեքենաների ընկերության գլխավոր մոդելը։
2007 թվականին նա նկարահանվել է ռեժիսոր Մաքսիմ Վորոնկովի «Սիրո հմայքը» ֆիլմում Ելենա Պռոկոլովայի, Էլյա Չավեսի և Միխայիլ Վլադիմիրովիչի հետ։
2008 թվականին նկարահանվել է Տիմատիի «Не сходи с ума» երգի տեսահոլովակում։ 2009 թվականին Վիկտորիան նկարահանվեց Դիմա Բիլանի «Lady» ռոմանտիկ երգի տեսահոլովակում։
Բոնյան առաջին անգամ նկարահանվել է ֆիլմում 2010 թվականի սեպտեմբերին, ֆիլմի անունը՝ «Իսկ մայրիկը լավագույնն է!»: 2010 թվականին նա նկարահանվել է ռուս ռոք երգիչ GeKap-ի «Ты такая» երգի տեսահոլովակում։ Նույն տարում նա նկարահանվել է «Ունիվեր» հեռուստասերիալում (Պոլինայի դերում)։
2010 թվականի վերջին սկսեց «Cosmopolitan.տեսանյութ» ծրագիրը և Վիկտորիայի «Love-մեքենա» ծրագիրը դարձավ ՄՏՎ հեռուստաալիքի առաջատար ծրագիրը։
2011 թվականի նա նկարահանվեց ՄաքՍիմի «Как летать» երգի տեսահոլովակում, իսկ 2013 թվականին՝ Միտյա Ֆոմինի «Ես վերադառնում եմ տուն» երգի տեսահոլովակում։
2013 թվականին նա «Հանգիստ Մեքսիկայում 2» հաղորդման հաղորդավարուհին էր։
2014 թվականին Բոնյան նկարահանվել է Եգոր Կրիդի «Надо ли» երգի տեսահոլովակում։
2015 թվականի գարնանը նա մասնակցել է Իսպանիայում տեղի ունեցող Season Fitness նախագծին։


=== Անձնական կյանք ===
Վիկտորիան ամուսնացած է իռլանդացի միլիարդատեր Մայքլ Սմերֆիտի հետ, բայց նրանց ամուսնությունը գրանցված չէ։ Աղջիկը՝ Անգելինա Լետիցիա Սմերֆիտը (2012 թվականի մարտի 17)։ Բնակվում է Մոնակոյում։


== Ֆիլմագրություն ==
2008 - Իմ սիրելի վհուկը - Անժելա («Տնային տնտեսուհի կանչով» էպիզոդում)
2008 - Կանայք
2010 - Իսկ մայրիկն ավելի լավն է - Լիզա
2010 - Ունիվեր - Պոլինա Ռոմանովա (Օքսանա Զազուլյա)
2010 - Միսթր Ֆեյսի թատրոնը - Էմմի
2011 - Մեծ հույսեր (մեկ էպիզոդ)
2011 - Բոլոր ողբացողներին ուրախություն (մեկ էպիզոդ)
2011 - Ոսկե - Վլադ Տոպալովի ընկերուհին
2012 - Ստեպանիչի ուղևորությունը Մեքսիկա
2013 - Ստուդիա 17 - կամեո


== Ծանոթագրություններ ==


== Արտաքին հղումներ ==
Վիկտորիա Բոնյայի պաշտոնական կայքը Archived 2015-09-27 at the Wayback Machine.
Виктория Боня на сайте ТНТ
Վատտեն ծով

Վատտեն ծով (գերմ.՝ Wattenmeer), սակավաջուր ծովային տարածք, Նիդեռլանդների, Գերմանիայի և Դանիայի ափերին։ Կազմում է Հյուսիսային ծովի ջրբաժանի մի մասը։
Խորհրդային և ռուսական աշխարհագրական գրականությունում ծովը առանձին չի դիտարկվել, այլ  որպես Հյուսիսային ծովի մի մաս։ «Վատտեն ծով» անվանումը օգտագործվում է որպես հասարակ գոյական։ Վատտեն ծովերի այլ նմանատիպ օրինակներ են՝ Սան Ֆրանցիսկո և Ֆանդի ծովախորշերը, Դեղին ծովի կորեական ափը։
2009 թվականին Վատտեն ծովի տարածքի 66% ներառվել է Նիդերլանդների և Գերմանիայի Համաշխարհային ժառանգության օբյեկտների ցանկում։


== Աշխարհագրություն ==
Մի շարք ծովալճակներ ձգվում են մոտ 500 կմ Նիդերլանդների հարավ-արևմուտքից՝ Դեն Հելդերից դեպի Դանիայի հյուսիս-արևելք՝ Սկալլինգեն գյուղ։ Զբաղեցնում է շուրջ 10 հազար քառ. մետր տարածք։ ներառում է՝ Վադդենզե (նախկին Զյոյդեր Զե ծոցի հյուսիսային մասը), Լաուվերսզե ծոցերը, Էմս, Վեզեր Էլբա գետերի գետաբերանները, Յադեբուզենի ծովախորշը և Հելիգոլանդ ծովախորշի մի մասը։ Առանձնացված է Հյուսիսային ծովի հիմնական ջրբաժանից Ֆրիզիական կղզիների շղթայով։ Հելգոլանդ ծովախորշում Ալտե-Մելլումը, Շարհյորն և Տրիշեն կղզիները ունեն սահմանազատող դեր։
Հյուսիսային ծովի Վատտեն ափը կազմավորվել է 10-14-րդ դարերում, այն բանից հետո, երբ ալեկոծությունների արդյունքում ոչնչացվեցին տորֆային նստվածքները։


== Ծանոթագրություններ ==


== Արտաքին հղումներ ==
Секретариат Трёхстороннего соглашения по охране Ваттового моря(անգլ.)
Официальная туристическая информация Archived 2019-11-30 at the Wayback Machine. по северной части Ваттового моря (Западная Дания)(դան.)(անգլ.)(գերմ.)
Լևոն Էքմէքճեան

Լևոն Էքմէքճեանը (արաբ․՝ ليفون اكمكجيان‎‎, 1958, Բուրջ համուդ, Մաթնի շրջան, Լեռնային Լիբանան, Լիբանան - հունվարի 28, 1983(1983-01-28), Անկարա, Թուրքիա), եղել է Կարին-Էրզրում ռազմագործողության մասնակից։ Խրիմյան Հայրիկ անձնասպանական ջոկատը, նահատակ Փիեր Գյուլումյան խմբի համագործակցությամբ 1982 թվականի օգոստոսի 7-ին Զօհրապ Սարգիսեանի գլխավորությամբ իրականացրեցին ռազմական գործողություն, որի ընթացքում Զօհրապ Սարգիսեանի հետ զինված ատրճանակներով և նռնակներով մուտք են գործել Անկարայի Էսենպողա միջազգային օդանավակայան։ Կրակ են բացել ուղևորների մարդաշատ սպասասրահում՝ որտեղ գտնվել են նաև թուրքական զինված ուժերի ռազմական ջոկատներ և անձնագրային հսկողության աշխատակիցներ։ Օդանավակայանի ռեստորանում Զօհրապ Սարգիսեանը պատանդ է վերցրել ավելի քան քսան հոգու։ Գործողության ընթացքում մահացել է 9 մարդ, իսկ վիրավորվել 82-ը։ Գործողության պատասխանատվությունն իր վրա է վերցրել ՀԱՀԳԲ-ն։ Զօհրապ Սարգիսեանը գործողության ընթացքում մահանում է։ Լևոն Էքմեքճեանը ծանր վիրավորված վիճակում գերի է ընկել և վեցամսյա ծանր տանջանքներից հետո թուրքական զինվորական դատարանի կողմից մահվան դատապարտվել։ Ըստ ականատեսների՝ ՀԱՀԳԲի զինյալներից մեկը կրակելով փախչող ուղևորների ուղղությամբ բղավում է. «Ավելի քան մեկ միլիոն մերոնցից է սպանվել, ինչ կլինի, եթե քսանհինգն էլ ձեզնից մահանան»։ Բանաստեղծուհի Սիլվա Կապուտիկյանը Լևոն Էքմէքճեանի հիշատակին է նվիրել «Գիշերային ռեքվիեմ» բանաստեղծությունը, որը ավելի ուշ տպագրվել է «Գարուն» ամսագրի 1987 թ.
Էքմեքճեանի գերեզմանը մնում է անհայտ։ Թուրքիան մերժել է միջազգային կարմիր խաչի միջամտությունը նահատակի դին իր ընտանիքին հանձնելու դիմումը։ Հերոս Լևոն Էքմեքճեանի մահավճռին սփյուռքահայությունը բազմաթիվ երկրներում պատասխանեց բողոքի ցույցերով։
Վերջապես 2016 թվականին Էքմեքչյան ընտանիքը ժամանել է Անկարա։ Ստանալով բոլոր անհրաժեշտ թույլտվությունները և ավարտելով թղթաբանական գործընթացը՝ Էքմեքչյան ընտանիքի ներկայությամբ Անկարայի Ջեբեջի գերազմանատանը գտնվող Լևոն Էքմեքչյանի գերեզմանը բացվել է։ Լևոն Էքմեքչյանի աճյունը տեղափոխել են Փարիզ՝ այնտեղ արտաշիրիմելու նպատակով։
Հայազգի մարտիկների վերջին խոսքը՝ 


== Ծանոթագրություններ ==
Ուղիղ երեք րոպե պակաս

«Ուղիղ երեք րոպե պակաս» (ռուս.՝ «Без трёх минут ровно»), խորհրդային գեղարվեստական ֆիլմ, որը նկարահանել է  ռեժիսոր Գենրիխ Գաբայը 1972 թվականին «Մոսֆիլմ» կինոստուդիայում։ 1972 թվականին  Գենրիխ Գաբայն արտագաղթել է Իսրայել, և ֆիլմ էկրան չի բարձրացել։


== Սյուժե ==
Իմանալով, որ ձկնորսանավը աղետի է ենթարկվում, դեռահասները ընդհատում են ուղևորությունը և անտառի ու ճահիճների միջոցով շտապում են հայտնելու տագնապալի ազդանշանի մասին։


== Դերերում ==
Իգոր Յասուլովիչ – Սան Սանիչ, աշխարհագրության ուսուցիչ
Վլադիմիր Ցիբուլսկի – Ռոմեո
Օքսանա Պորտուգալովա – Ջուլիետա
Իրա Սավինա – Օլյա Բեզիկ
Վլադիմիր Բարշայ – Ստասիկ Լունևիչ
Լյուդմիլա Մովսեսյան – Գայանե Տեր-Գրիգորյան
Վասիլի Ելեցկի – Վալերա Մինաև
Ալեքսեյ Անդրեև – Ժենյա Իլչենկո
Ալեքսեյ Գորյաչև – Կիրիլ Անտոշկին
Վիկտոր Ռժևսկի – Ռուստամ Շարախուտդինով
Վալերի Կոզինեց – Ստեպան
Իրինա Մուրզաևա – պառավ կին
Նիկոլայ Պարֆյոնով – Գորդեև
Վալենտին Բրիլեև – հովիվ


== Նկարահանող խումբ ==
Սցենարիստներ՝ Սեմյոն Լունգին, Իլյա Նուսինով
Բեմադրող ռեժիսոր՝ Գենրիխ Գաբայ
Բեմադրող օպերատոր՝ Ալեքսանդր Ռյաբով
Կոմպոզիտոր՝ Ալեքսեյ Ռիբնիկով
Կոստյումների նկարիչ՝ Աննա Մարտինսոն
Մոնտաժող՝ Եվգենյա Արդրեևա


== Երգեր ==
Ֆիլմում հնչում են կոմպոզիտոր Ալեքսեյ Ռիբնիկովի հետևյալ երգերը Յուրի Էնտինի խոսքերով․

«Походная»
«Ночка чёрная-пречёрная»
«Себя забудь»


== Ծանոթագրություններ ==
Hell of a Night

«Hell of a Night», ամերիկացի ռեփեր Սքուլբոյ Քյուի երգը։ Այն թողարկվել է 2014 թվականի հոկտեմբերի 21-ին՝ որպես նրա «Oxymoron» կոչվող երրորդ ստուդիական ալբոմի չորրորդ սինգլ։ Երգը գրվել է Սքուլբոյ Քյուի և DJ Dahi-ի կողմից։


== Տեսահոլովակ ==
Երգի տեսահոլովակը, որի ռեժիսորն է Ջոն Ջոն Ավգուստավոն, ներկայացվել է 2014 թվականի նոյեմբերի 7-ին Սքուլբոյ Քյուի VEVO ալիքում։ Տեսահոլովակը ցույցադրում է մի երեկույթ, որտեղ ռեփերը թմրանյութերի ազդեցության տակ է գտնվում։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Երգի բառերը Archived 2015-09-07 at the Wayback Machine. MetroLyrics կայքում
Բիքերտոն

Բիքերտոն (անգլ.՝ Bickerton Island), կղզի Կարպենտարիա ծովածոցի արևմտյան հատվածում (Հարավային տարածք, Ավստրալիա)։


== Աշխարհագրական դիրք ==
Բիքերտոնը իրենից ներկայացնում է ոչ մեծ կղզի՝ տեղակայված Կարպենտարիա ծովածոցի արևմտյան հատվածում՝ Գրուտ-Այլենդի և Արնեմ-Լենդ թերակղզու միջև։ Ավստրալիա մայրցամաքից հեռավորությունը 8 կմ է, Գրուտ-Այլենդից` 13 կմ։ Կղզու մակերեսը 119.3 կմ2 է, ափի երկարությունը`995.7 կմ, ամենաբարձր կետը` 78 մ։


== Պատմություն ==
Կղզին բացահայտվել է 1803 թվականի հունվարի 4-ին բրիտանացի ծովագնաց Մետյու Ֆլինդերսի կողմից, որն անվանեց կղզին բրիտանացի ծովակալ Ռիչարդ Բիքերտոնի պատվին (անգլ.՝ Sir Richard Bickerton, 2nd Baronet):


== Բնակչություն ==
Բիքերտոնի բնակչության թիվը կազմում է 140 մարդ։ Կղզում կան երեք գյուղ, որոնցից ամենախոշորը՝ Միլյակբուրան, տեղակայված է արևմտյան ափին։ Բիքերտոն հիմնականում բնակվում են ավստրալիական աբորիգենները, որոնք խոսում են Էնինտիլյակվայի լեզվով։


== Ծանոթագրություններ ==
Կամեն (գյուղ, Օվրուչի շրջան)

Անվան այլ կիրառումների համար տե՛ս՝ ԿամենԿամեն (ուկրաիներեն՝ Камінь), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Կամեն գյուղում բնակվում էր 99 մարդ։ Բնակավայրը զբաղեցնում է 0,4 կմ² տարածք։ Բնակչության խտությունը կազմում էր 247,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեոն Շիլլեր

Լեոն Շիլլեր (լեհ.՝ Schiller (իսկական ազգանունը՝ դե Շիլդենֆելդ (de Schildenfeld, մարտի 14, 1887(1887-03-14)[…], Կրակով, Գալիցիայի և Լոդոմերիայի թագավորություն, Ցիսլեյտանիա, Ավստրո-Հունգարիա[…] - մարտի 25, 1954(1954-03-25)[…], Վարշավա, Լեհաստանի Ժողովրդական Հանրապետություն), լեհ թատերական գործիչ, ռեժիսոր և մանկավարժ։ ԼՄԲԿ անդամ՝ 1948 թվականից։


== Կենսագրություն ==
1917-1920 թվականներին «Տեատր Պոլսկի», 1922-1924 թվականներին՝ «Ռեդուտա» թատրոնների ռեժիսոր, 1924-1926 թվականներին ղեկավարել է (Վ. Հոժիցայի և Ա. Զելվերովիչի հետ) Վ. Բոգուսլավսկու անվան թատրոնը (բոլորն էլ՝ Վարշավայում), 1930-ական թվականներին՝ Պոզնանի, Լոձի, Լվովի թատրոնները։ Շիլլերի բեմադրությունները տոգորված էին հեղափոխական ռոմանտիկայով, բուրժուական աշխարհի սոցիալական անարդարության դեմ բողոքով (Սլովացկու «Կորդիան», Կրասինսկու «Ոչ աստվածային կատակերգություն», Բրեխտի «Երեք գրոշանոց օպերա»)։ 1946-1949 թվականներին Լոձում ղեկավարել է Լեհական բանակի, 1949-1950 թվականներին Վարշավայում՝ «Տեատր Պոլսկի» թատրոնները։ Շիլլերի որոշիչ ազդեցություն է ունեցել 20-րդ դարի լեհական թատերարվեստի զարգացման վրա։ Նա լեհական բեմարվեստում ձևավորել է մոնումենտալ թատրոնի սկզբունքները, գեղագիտությունը և ոճը՝ հենվելով առավելապես ազգային ռոմանտիկական դրամայի վրա։ 1952 թվականին հիմնել է «Թատերական օրագիր» ամսագիրը։ 1933 թվականից զբաղվել է մանկավարժությամբ։ 1947-1952 թվականներին՝ Սեյմի դեպուտատ, 1950-1954 թվականներին՝ Լեհական թատրոնի և կինոյի արտիստների միության նախագահ։ ԼԺՀ պետական մրցանակ (1948)։


== Ծանոթագրություններ ==
Գլեն Ջոնսոն

Գլեն Մակլաուդ Կուպեր Ջոնսոն, (անգլ.՝ Glen McLeod Cooper Johnson, օգոստոսի 23, 1984(1984-08-23)[…], Գրինվիչ, Գրինվիչ, Մեծ Լոնդոն, Անգլիա, Միացյալ Թագավորություն), անգլիացի ֆուտբոլիստ։ «Սթոք Սիթիի» և Անգլիայի ազգային հավաքականի պաշտպան։ Պատանեկան տարիներին հանդես է եկել՝ «Վեսթ Հեմ Յունայթեդ»-ում։


== Ծանոթագրություններ ==


== Արտաքին հղումներ ==
Գլեն Ջոնսոնը Թվիթթեր-ում
Վիճակագրությունը SoccerBase.com կայքում
Ֆուտբոլիստի պաշտոնական էջը BBC կայքում
Ֆուտբոլիստի պաշտոնական էջը Liverbird.ru կայքում
Մետալեզու

Մետալեզու, միջանկյալ լեզու, որն օգտագործվում է որոշ դասի լեզուների ուսումնասիրության ու նկարագրության համար։ Մետալեզուն որոշակի կանոններով սահմանափակած բնական լեզվի համակարգ է, որտեղ բացակայում են բազմիմաստությունը, փոխանունությանը և այլն։ Մետալեզվի գաղափարը ներմուծվեց ալգորիթմական՝ ծրագրավորման լեզուների ուսումնասիրության ու նկարագրության կապակցությամբ։ Մետալեզվի կիրառումը հնարավորություն տվեց մշակելու այդ լեզուներով գրված Էլեկտրոնային հաշվողական մեքենաների ծրագրերի շարահյուսական վերլուծության ու վերահսկման ալգորիթմներ, որոնք հիմք ստեղծեցին մեքենաների մուտքային ու ելքային լեզուների տրանսլյատորների նախագծման ու իրականացման համար։ Եթե առկա է ձևային համակարգ, ապա նրա ճշգրիտ նկարագրությունը և քննությունը կարելի է կատարել մետալեզվի միջոցներով, որոնք ամփոփվում են մետատեսության մեջ։ Օրինակ, մետամաթեմատիկան ձևային համակարգերի հատկությունների քննություն է, որը կատարվում է բովանդակային մաթեմատիկայի մեթոդներով որևէ մետալեզվի շրջանակներում։ Որպես մետալեզու կարելի է օգտագործել հայերենը (կամ այլ բնական լեզու), ընդ որում այն օգտագործվելու է բովանդակային իմաստով, այսինքն՝ ոչ թե ձևային կանոնների, այլ բառիմաստների հիման վրա։ Ուսումնասիրվող լեզուն առարկայական լեզու է տվյալ մետալեզվի նկատմամբ։ Առանձին դեպքերում թե՛ առարկայական լեզուն, թե՛ մետալեզուն կարող են հանդես գալ որպես բնական լեզուներ։ Այսպես, եթե անգլերենի կամ ռուսերենի ուսումնասիրության (կամ ուսուցման) համար որպես օժանդակ լեզու օգտագործվում է հայերենը, ապա վերջինս կհամարվի մետալեզու, իսկ անգլերենը կամ ռուսերենը՝ առարկայական լեզուներ։ Հայերենի (այսինքն՝ մետալեզվի) միշոցներով ձևակերպվում է մի մետատեսություն, որի նպատակն է տվյալ մետալեզվի (այսինքն՝ հայերենի) օգնությամբ ներկայացնել ու մեկնաբանել առարկայական լեզվի (տվյալ դեպքում՝ անգլերենի կամ ռուսերենի) բառային կազմը, բառակազմական ու ձևակազմական օրենքները, շարահյուսությունը և այլն։ Քանի որ առարկայական լեզվի ուսումնասիրության ու նկարագրության ժամանակ նրանում հանդիպող բոլոր օբյեկտներն ու երևույթներն արտահայտվելու են մետալեզվի միջոցներով, ապա վերջինս պետք է՝ ա․ ունենա բավարար միջոցներ առարկայական լեզվի առանձնահատկությունները նկարագրելու համար, բ․ լինի այնչափ հարուստ, որ առարկայական լեզվի յուրաքանչյուր արտահայտություն համարժեքության մեջ դրվի մետալեզվով գրված արտահայտության հետ, գ․ պարունակի առարկայական լեզվից ոչ պակաս հարուստ տրամաբանական բառարան։ Նշված պայմանների խախտման դեպքում առաջ են գալիս տարիմաստային մեկնաբանություններ։
Բուտանկուր (Արդենների գավառ)

Բուտանկուր (ֆր.՝ Boutancourt), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 254 մարդ, բնակչության խտությունը` 84.95 մարդ/կմ²։ Բնակավայրը զբաղեցնում է 2.99 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 11 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 202 աշխատունակ (15-64 տարեկան) բնակիչ, որոնցից ակտիվ էին 155-ը, իսկ ոչ ակտիվները` 47։ Ակտիվության ցուցանիշը կազմում է 76,7 %։ 155 աշխատունակ մարդկանցից աշխատել է 139 անձ (72 տղամարդ և 67 կին)։ Գործազուրկ են եղել 16 անձ (8 տղամարդ և 8 կին)։ 47 անաշխատունակներից 20-ը եղել են աշակերտներ կամ ուսանողներ, 17-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովայա Մուրտազա

Նովայա Մուրտազա (ռուս.՝ Новая Муртаза, բաշկիրերեն՝ Яңы Мортаза), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։ Մտնում է Ստարոկալմաշևսկի գյուղական խորհրդի կազմում։


== Բնակչություն ==
Բնակչությունը 2009 թվականին գրանցված տվյալներով կազմել է 201 մարդ, 2010 թվականին՝ 164 մարդ։


== Աշխարհագրական դիրք ==
Հեռավորությունը մինչև՝

Շրջկենտրոն (Չեքմագուշ)՝ 23 կմ,
Գյուղական խորհրդի կենտրոն (Ստարոկալմաշևո)՝ 11 կմ,
Մոտակա երկաթուղային կայարան (Բուզդյակ)՝ 90 կմ։


== Ազգային կազմ ==
2002 թվականի մարդահամարի տվյալներով գերակշռող ազգություններն են բաշկիրները (2%), թաթարները (98%)։


== Հայտնի մարդիկ ==
Ռիֆխաթ Սալիխովիչ Ենիկեև (1924-2000) - Բաշկիրական ԲՍՍՀ Դյուրտյուլինսկի շրջանի Կառլ Մարքսի կոլտնտեսության նախագահ 1963-1989 թվականներին։ Սոցիալիստական աշխատանքի հերոս։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեսկի (ավան, Յասինովատսկի շրջան)

Անվան այլ կիրառումների համար տե՛ս՝ ՊեսկիՊեսկի (ուկրաիներեն՝ Піски), ավան Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Պեսկի ավանում բնակվում էր 2 160 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(5911) 1989 WO7

(5911) 1989 WO7, աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,252116 ա. մ., առավելագույնը մոտենում է 2,0475 ա. մ. հեռավորության վրա և հեռանում 2,4567 ա. մ.։ Արեգակի շուրջ մեկ ամբողջական պտույտ է կատարում 1234,48 երկրային օրվա ընթացքում, իր ուղեծրով շարժվելով միջինում 0,291621 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5911) 1989 WO7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8825) 1988 MF

(8825) 1988 MF, աստերոիդ աստերոիդների գոտի ներքին մասում։ Հայտնաբերվել է 1988 թվականի հունիսի 16-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,86691 ա. մ., առավելագույնը մոտենում է 1,8097 ա. մ. հեռավորության վրա և հեռանում 1,9241 ա. մ.։ Արեգակի շուրջ մեկ ամբողջական պտույտ է կատարում 931,72 երկրային օրվա ընթացքում, իր ուղեծրով շարժվելով միջինում 0,386384 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8825) 1988 MF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բադ Շյոնբոռն

Բադ Շյոնբոռն (գերմ.՝ Bad Schönborn), համայնք Գերմանիայում՝ Բադեն-Վյուրթեմբերգ երկրամասի Կարլսռուեի շրջանում։ Ենթակա է Կարլսռուեի վարչական օկրուգին։ Զբաղեցնում է 24,09 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 12 530:
Պաշտոնական կոդը՝  08 2 15 100:


== Պատմություն ==
Բադ Շյոնբոռն համայնքը կազմավորվել է 1971 թվականին, Բադ Լագենբրյուկեն և Բադ Մինգոլսհայմ քաղաքների միավորման արդյունքում։ Նորակազմ համայնքին շնորհվել է 18-րդ դարի կրոնական ու քաղաքական անվանի գործիչ, Բադ Մինգոլսհայմի Կիսլաու ամրոցի հիմնադիր, արքեպիսկոպոս Դամիան Հուգո ֆոն Շյոնբոռնի (1719–1743) անունը։
Բադ Շյոնբոռնը հռչակվել է որպես հանքաջրաբուժական առաջնակարգ առողջարան, որտեղ ծծումբ պարունակող տաք հանքային ջրերի կիրառմամբ բուժում են մի շարք հիվանդություններ, առաջին հերթին՝ ռևմատիզմ։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Klaus Gaßner (Hrsg.): Bad Schönborner Geschichte. Die Chronik der wiedervereinigten Dörfer Mingolsheim und Langenbrücken. Band 1: Von den Anfängen bis zur Auflösung des Alten Reiches. Verlag Regionalkultur, Ubstadt-Weiher 2006, ISBN 3-89735-437-3.
Klaus Gaßner (Hrsg.): Bad Schönborner Geschichte. Die Chronik der wiedervereinigten Dörfer Mingolsheim und Langenbrücken. Band 2: Vom Großherzogtum Baden bis zur Gemeindefusion 1971. Verlag Regionalkultur, Ubstadt-Weiher 2015, ISBN 978-3-89735-861-4.
Kurt Andermann: Bad Schönborn zwischen Dorfidylle und Heilbadatmosphäre. In: Kult-Bäder und Bäderkultur in Baden-Württemberg. Hg. v. W. Niess und S. Lorenz, Filderstadt 2004, ISBN 3-935129-16-5.
Ludwig Marum: Briefe aus dem Konzentrationslager Kislau. Mit einem Lebensbild von Joachim Wolfgang Storck. Hg. v. E. Marum-Lunau und J. Schadt, Karlsruhe 1984, ISBN 3-7880-9700-0.
Gemeinde Bad Schönborn (Hrsg.): Der Obst-Gen-Garten Bad Schönborn. Traditionelle Streuobstsorten zwischen Rhein und Neckar. Verlag Regionalkultur, Ubstadt-Weiher 2002, ISBN 3-89735-197-8.
Willy Messmer: Juden unserer Heimat. Geschichte der Kraichgauer Juden aus den Orten Mingolsheim, Langenbrücken und Malsch. Verlag Epubli 2012 (Book on Demand, Epubli.de).
Willy Messmer: Der Jüdische Friedhof. Entstehungsgeschichte, Symbolik und Besonderheiten des jüdischen Friedhofs in Mingolsheim. Verlag Epubli 2012 (Book on Demand, Epubli.de).


== Արտաքին հղումներ ==
Բադ Շյոնբոռնի համայնքի պաշտոնական կայքէջը
Naturdenkmal Posidonien-Schiefergrube (Themenpark Umwelt)
Bertha Benz Memorial Route
Carl's Jr.

«Կարլս Ջունիոր» (անգլ.՝ Carl's Jr.), ամերիկյան արագ սննդի ռեստորանների անդրազգային ցանց։ Ունի շուրջ 1500 արագ սննդի կետեր, որոնք տեղակայված են Միացյալ Նահանգներում, Կանադայում, Բրազիլիայում, Դոմինիկյան Հանրապետությունում, Պուերտո Ռիկոյում, Մալայզիայում, Դանիայում, Կոստա Ռիկայում, Նոր Զելանդիայում, Սինգապուրում, Վիետնամում, Թայլանդում, Էկվադորում, Պանամայում, Ինդոնեզիայում, Թուրքիայում, Մեծ Բրիտանիայում, Բահամյան Կղզիներում, Մեքսիկայում և Ռուսաստանում։
Հիմնադրվել է 1941 թվականին Կարլ Կարչերի կողմից։ Հիմնադրման պահին Կարչերը Լոս Անջելեսում ուներ հոթ դոգի մատուցման մի քանի կետեր։ 1945 թվականին Կարչերը Կալիֆոռնիայի Անահայմ քաղաքում արագ սննդի առանձին կետ է բացում, որն անվանում է «Carl’s Drive-In Barbeque»։ 1956 թվականին Կարչերը բացում է «Carl’s Jr.»-ի առաջին երկու ռեստորանները։ Ցանցի առանձնահատկությունն է դառնում սննդի արագ սպասարկումը և այցեքարտային պատկերանիշը, որում պատկերված է դեղին գույնի ժպտացող աստղ։
«Hardee's» ցանցի հետ հանդիսանում է «CKE Restaurants» ընկերության ստորաբաժանումը։


== Ծանոթագրություններ ==


== Արտաքին հղումներ ==
Պաշտոնական կայք
ՀՀ զինված ուժերի «Վազգեն Սարգսյան» մեդալ

Վազգեն Սարգսյան մեդալ, Հայաստանի Հանրապետության գերատեսչական պարգև։ Մեդալի Կանոնադրությունը գործում է 2002թ. սեպտեմբերի 12-ից (ՀՀ ՊՆ 12.09.2002թ. N 757 հրաման)։


== Մեդալով պարգևատրվողները ==
Հայաստանի զինված ուժերի «Վազգեն Սարգսյան» մեդալով պարգևատրվում են. ծառայողական պարտականությունները կատարելիս արիություն, խիզախություն և կազմակերպչական հմտություններ դրսևորած Հայաստանի զինված ուժերի սպաները և ենթասպաները, ժամկետային ծառայության ընթացքում հայրենիքի սահմանների պաշտպանության, զինծառայողների կյանքին սպառնացող վտանգը վերացնելու գործում անձնական խիզախություն ցուցաբերած զինծառայողները, Հայկական բանակի կայացման և ամրապնդման գործում զգալի ավանդ ունեցող անհատները։ 
Հայաստանի զինված ուժերի «Վազգեն Սարգսյան» մեդալը շնորհվում է Հայաստանի պաշտպանության նախարարի հրամանով։ 
Հայաստանի զինված ուժերի «Վազգեն Սարգսյան» մեդալով պարգևատրվածներին տրվում է այն կրելու վկայական։
Հայաստանի զինված ուժերի «Վազգեն Սարգսյան» մեդալով հետմահու պարգևատրում չի կատարվում։


== Պարգևատրման միջնորդությունը ==
ՀՀ զինված ուժերի «Վազգեն Սարգսյան» մեդալով պարգևատրման ներկայացնում են. ՀՀ պաշտպանության նախարարի տեղակալները, ՀՀ ՊՆ և ԶՈՒ ԳՇ վարչությունների և առանձին բաժինների պետերը, պաշտպանության բանակի, բանակային զորամիավորումների, զորամասերի հրամանատարները, ՀՀ ԱԱԾ տնօրենը և Ոստիկանության պետը, ՀՀ կառավարությանն առընթեր արտակարգ իրավիճակների վարչության պետը, ՀՀ նախարարությունների, գերատեսչությունների, պետական, հասարակական կազմակերպությունների ղեկավարները։ Ներկայացումները հասցեագրվում են կառավարական պարգևներով պարգևատրման ՀՀ ՊՆ հանձնաժողովին։


== Կրելու կարգը ==
ՀՀ ՊՆ 02.04.2015թ. թիվ 323 հրամանի համաձայն՝ «Վազգեն Սարգսյան» մեդալը կրում են կրծքի ձախ կողմում՝ «Գարեգին Նժդեհ» մեդալից անմիջապես հետո։


== Արտաքին հղում ==
ՀՀ Պաշտպանության նախարարության պաշտոնական կայք - ՀՀ պետական պարգևներ
Ամենագնաց

Ամենագնաց


== Տեսակներ ==
Ամենագնացները լինում էին՝

անվավոր
կիսաթրթուրավոր։Որոշ տեսակները լողունակ էին։


== Որոշ տիպի ամենագնացներ ==
Ըստ շարժիչի տեսակի
Անիվային
Թրթուրավոր
Անվտանգության բարձիկ
Պտուտակային ամենագնաց
Շարժիչի տեսակը
դիզելային
բենզինային


== Արտաքին հղումներ ==
Вездеходы
Դոնսկոյ վանք

Դոնսկոյ վանք (ռուս.՝ Донской монастырь), Մոսկվայում գտնվող Ռուս ուղղափառ եկեղեցու արական վանք, որը հիմնադրված է եղել 1591 թվականին ռուսական գուլյայ գորոդի տեղին Ղրիմի խան Գազա II Գիրեյի հարձակման հետ մղումից հետո, երբ նա հետ է նահանջել մեծ կորուստներով, ինչը մարդիկ հրաշք են համարել։


== Արտաքին հղումներ ==
Վանքի պաշտոնական կայքը
Դոնսկոյ վանքը «Ռուսաստանի տաճարներ» կայքում
Դոնսկոյ վանքը sobory.ru կայքում
Ալլաբրիա

Ալլաբրիա, հնագույն երկիր Ասորեստանի հյուսիս սահմանագլխին, Մանա երկրի հյուսիսում, Զաբի վերին հոսանքի շրջանում։


== Ծանոթագրություններ ==
Կրկին քսան (հեռուստասերիալ)

Կրկին քսան (հանգըլ։ 두번째 스무살; կոր. նոր ռոմ.: Dubeonjjae Seumusal; lit. "Twenty Years Old for the Second Time"), հարավկորեական հեռուստասերիալ՝ նկարահանված 2015 թվականին։ Գլխավոր դերերում նկարահանվել են Չհվե Ջիուն, Լի Սանգ Յունը, Չոի Ոն Յանգը, Կիմ Մին Ջեն և Սոն Նա-Յունը։ Այն ցուցադրվել է tvN հեռուստաալիքով 2015 թվականի օգոստոսի 28-ից մինչև հոկտեմբերի 7-ը, ուրբաթ և շաբաթ օրերին ժամը 20:30։ Հեռուստասերիալը բաղկացած է 16 դրվագից։


== Սյուժե ==
Նո Ռան 19 տարեկանում սիրահարվում է, հղիանում և շտապ ամուսնանում և ունենում է որդի։ Ամուսնու հետ միասին նրանք տեղափոխվում են արտասահման։ Թողնելով երազանքները  և ցանկությունները անցյալում, նախկին պարուհին դառնում է օրինակելի կին և մայր՝ նվիրելով իրեն տանը։ Կինը իր ամբողջ ազատ ժամանակը ծախսում էր իր ուսման վրա, երազելով դառնալ ավելի խելացի և կրթված։ Միայն թե Նո Րան համոզված էր, որ տան օջախը կյանքի իմաստն է։
Հիմա նա այլևս այն փոքրիկ աղջիկը չէ, նա արդեն 38 տարեկան է։ Ամուսինը ցանկանում է բաժանվել նրանից։ Ամուսինը վաղուց սիրուհի ունի, իսկ ընտանիքից չի հեռանում հանուն որդու։ Ինքը՝ Նո Ռան ամուսնության տարիներին նա ոչինչ չի կիսել իր և ամուսնու միջև։ Ինչ նա ունի, պատկանում է ամուսնուն։ Փորձելով պահպանել ամուսնությունը, կինը որոշում է խելագար մի քայլ կատարել. գնալ քոլեջ սովորելու, որպեսզի դառնա խելացի  և հետաքրքիր անձ, ում հետ կարելի է քննարկել ամեն ինչ։ Նա նույնիսկ ընդունվում է այն քոլեջը, որտեղ նրա որդին է սովորում։ Ցավոք սրտի, ընտաինքը չի գնահատում այդ քայլը։
Չնայած ամեն ինչի՝ Նո Ռան չի պատրաստվում հանձնվել։ Շատ վաղ նա դարձավ կին և մայր, չհասցնելով հաճույք ստանալ երիտասարդությունից։ Նա հաճախելու է դասերին, շփվելու է ուսանողների հետ, ստանալու է նոր  անմոռանալի փորձ, քանի որ մենք ապրում ենք միայն մեկ անգամ։ Դա հեշտ չի լինելու. սերունդների տարբերությունը ակնհայտ է, նոր տեխնոլոգիաներ, անծանոթ խոսելաոճ։ Բայց հոգում քառասունամյա Նո Ռան դեռ երիտասարդ է և նա պատրաստվում է սկսել կյանքը մաքուր էջից։


== Դերերում ==
Չհվե Ջիու - Հա Նո Ռա
Հա Սընգ Ռի - պատանի Նո Ռա
Լի Սանգ Յուն - Չա Հյուն Սոկ
Կիմ Հի Չան - պատանի Հյուն Սոկ
Չհվե Օն Յանգ - Կիմ Ու Չուլ
Կանգ Թե Օ - պատանի Ու Չուլ
Կիմ Մին Ջե - Կիմ Մին Սու
Սոն Նա-Յուն - Օ Հե Մի
Ջունգ Սու Յանգ - Ռա Յուն Յանգ
Իմ Ջի Հյուն - պատանի Յուն Յանգ
Նօ Յանգ Հակ - Նո Սուն Նամ
Չոի Յուն Սո - Շին Սանգ Յե
Ջին Կի Ջու - Պակ Սունգ Հյուն
Կիմ Կանգ Հյուն - Սո Դոնգ Չուլ
Բան Հյո Ջունգ - Սո Ուն Հի, Նո Ռայի տատիկը (կամեո)


== Վարկանի շ ==


== Մրցանակաբաշխություններ և անվանակարգեր ==


== Ծանոթագրություններ ==


== Արտաքին հղումբեր ==
Twenty Again official tvN website (կոր.)
Երեք քույր (ֆիլմ, 1964)

«Երեք քույր» (ռուս.՝ Три сестры), խորհրդային գեղարվեստական ֆիլմ, որ նկարահանվել է 1964 թվականին ռեժիսոր Սամսոն Սամսոնովի կողմից «Մոսֆիլմ» կինոստուդիայում՝ Անտոն Չեխովի համանուն պիեսի հիման վրա։ Ֆիլմի պրեմիերան կայացել է 1965 թվականի մարտի 17-ին։


== Սյուժե ==
Տասնմեկ տարի առաջ գեներալ Պրոզորովը, նշանակում ստանալով, իր ընտանիքը Մոսկվայից տեղափոխել է գավառական փոքրիկ քաղաք։ Գեներալը մահացել է, և նրա չափահաս երեխաները՝ դուստրեր Օլգան, Մաշան ու Իրինան և որդին՝ Անդրեյը, չգտնելով իրենց հարմար զբաղմունք, ցանկանում են վերադառնալ հարազատ Մոսկվա։ Սակայն կյանքն այլ կերպ է դասավորվում. Անդրեյը, իրեն տեսնելով որպես Մոսկվայի համալսարանի պրոֆեսոր, ամուսնանում է տեղացի ազնվական Նատալյայի հետ, որը ճնշում է նրան ու վերցնում Պրոզորովների տունը։ Մաշան, որին 18 տարեկանում առանց սիրելու ամուսնացրել են գիմնազիայի ուսուցիչ Կուլագինի հետ, սիրահարվում է քաղաքում տեղավորված մարտկոցի հրամանատար գնդապետ Վերշինինին, որն ամուսնացած է, ունի մանկահասակ դուստրեր։
Տարվելով ազարտային խաղերով և պարտքեր կուտակելով՝ Անդրեյն ստիպված է գրավ դնել իրենց ընդհանուր տունը, բոլոր փողերը հասնում են Նատալյային, որն աստիճանաբար տնից հանում է Անդրեյի քույրերին։ Ավագը՝ Օլգան, բնակվում է գիմնազիայում, որտեղ աշխատում է, Իրինան, որը պատրաստ է Նատալյայից փախչել ուր պատահի, ամուսնանում է բարոն Տուզենբախի հետ, որպեսզի նրա հետ գնա ուրիշ քաղաք և սկսի նոր կյանք։ Սակայն մենամարտում բարոնին սպանում է սպա Սոլյոնին, որին մերժել է Իրինան։


== Դերերում ==
Լյուբով Սոկոլովա – Օլգա
Մարգարիտա Վոլոդինա – Մաշա
Տատյանա Մալչենկո – Իրինա
Լեոնիդ Գուբանով – Անդրեյ
Ալլա Լարիոնովա – Նատալյա
Լեոնիդ Գալլիս – Կուլիգին
Լև Իվանով – Վերշինին
Օլեգ Ստրիժենով – Տուզենբախ
Վլադիմիր Դրուժնիկով – Սոլյոնի
Կոստանտին Սորոկին – Չեբուտիկին
Պավել Վիննիկ – Ֆեդոտիկ


== Նկարահանող խումբ ==
Սցենարի հեղինակ – Սամսոն Սամսոնով
Բեմադրող-ռեժիսոր – Սամսոն Սամսոնով
Օպերատոր – Ֆեոդոր Դոբրոնրավով
Բեմադրղ նկարիչներ – Իպոլիտ Նովոդերեժկին, Սերգեյ Վորոնկով
Կոմպոզիտոր – Վասիլի Դեխտերև
Հնչյունային ռեժիսոր – Գրիգորի Կորենբլյում


== Ծանոթագրություններ ==
Մուշեղկա (Աղջադաղի գավառ)

Անվան այլ կիրառումների համար տե՛ս՝ Մուշեղկա (այլ կիրառումներ)Մուշեղկա, գյուղ Արևմտյան Հայաստանում, Խարբերդի վիլայեթի Աղջադաղի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Զատիկ Մուրադյան

Զատիկ Համբարձումի Մուրադյան (հուլիսի 10, 1930(1930-07-10), Բուխարեստ, Ռումինիա - հունվարի 22, 2020(2020-01-22), Բուլոն Բիյանկուր), հայազգի աստղաֆիզիկոս։ Ֆիզիկամաթեմատիկական գիտությունների դոկտոր (1965)։ Ռումինիայի գիտությունների ակադեմիայի ակադեմիկոս (1994)։


== Կենսագրություն ==
Զատիկ Մուրադյանը ծնվել է 1930 թվականին, Բուխարեստում։ 1954 թվականին ավարտել է Բուխարեստի համալսարանը։ 1957-1980 թվականներին եղել է Բուխարեստի աստղագիտական ինստիտուտի, 1959-1997 թվականներին՝ Փարիզի աստղադիտարանի Մեդոնի մասնաճյուղի գիտական խմբի ղեկավար, 1997 թվականից՝ գիտաշխատող։
Ավելի քան երկու հարյուր գիտական հոդվածի հեղինակ և համահեղինակ է։ Նրա աշխատանքները վերաբերում են Արեգակի ֆիզիկային, մասնավորապես՝ գունոլորտից արևապսակ նյութի արտահոսքին (արևային քամի), տաքանալիս հրվիժակների անհետացմանը, մագնիսական հոսքեր առաջացնող պինդ մարմնի պտույտ ունեցող տիրույթներին։ Նրա բացահայտած «Մուրադյանի էֆեկտը» թույլ է տալիս շառավղային արագությունների միջոցով բացահայտել Արեգակի վերին շերտում ընթացող երևույթները։ Արեգակի ակտիվ տիրույթի մագնիսական դաշտի էվոլյուցիայի առաջին դիտումը արեգակնային բռնկումից առաջ, բռնկման ընթացքում և բռնկումից հետո, Արեգակի գունոլորտից դեպի արևապսակ սպիկուլների միջոցով նյութի տեղափոխման` արեգակնային քամու հիմնական պատճառի հայտնաբերումը, Արեգակի ծայրահեղ եզրի (լիմբի) մթնեցման չափումը, տաքացման հետևանքով արեգակնային հրվիժակների ջերմային անհետացման հայտաբերումը, Պիկ դյու Միդի աստղադիտարանի (Պիրենեյան լեռներ, Ֆրանսիա) համար մինչ օրս աշխատող 8մ արեգակնային սպեկտրոգրաֆի նախագծումը և կառուցման ղեկավարումը, «Արեգակնային ակտիվության սինոպտիկ քարտեզների» թվային գրանցման, վերլուծության, գծագրման և հրատարակման համակարգչային ծրագրի սկզբունքի մշակումը և ղեկավարումը (աշխարհում գոյություն ունեցող համակարգչային կառավարմամբ միակ սինոպտիկ քարտեզները), արեգակնային ակտիվության պտտման արագության չափի նոր մեթոդի առաջարկումը, որը բացահայտում է արեգակնային ակտիվության նոր պարամետրեր։
Զատիկ Մուրադյանը եղել է Միջազգային աստղագիտական միության (ՄԱՄ, 1970), Եվրոպական աստղագիտական ընկերության (ԵԱԸ), Աստղագիտության և աստղաֆիզիկայի ֆրանսիական միության, Ռումինիայի գիտությունների ակադեմիայի անդամ, 2008 թվականից` նաև որպես Հայաստանի գիտությունների ակադեմիայի արտասահմանյան անդամ և 2009 թվականից` Հայկական աստղագիտական ընկերության (ՀԱԸ) անդամ։


== Անդամակցություն ==
Միջազգային աստղագիտության միության անդամ (1970)։
Ֆրանսիայի աստղագիտության և աստղաֆիզիկայի անդամ (1978)։
Եվրոպական աստղագիտական ընկերությունների անդամ (1990)։
Հայաստանի գիտությունների ակադեմիայի արտասահմանյան անդամ։
Հայկական աստղագիտական ընկերության անդամ։


== Ծանոթագրություններ ==
(4006) Սանդլեր

(4006) Սանդլեր (անգլ.՝ Sandler), աստերոիդ աստերոիդների հիմնական գոտում։ Հայտնաբերվել է 1972 թվականի դեկտեմբերի 29-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,515702 ա. մ., առավելագույնը մոտենում է 2,0522 ա. մ. հեռավորության վրա և հեռանում 2,9792 ա. մ.։ Արեգակի շուրջ մեկ ամբողջական պտույտ է կատարում 1457,43 երկրային օրվա ընթացքում, իր ուղեծրով շարժվելով միջինում 0,24701 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4006) Սանդլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիշպոլ

Վիշպոլ (ուկրաիներեն՝ Вишпіль), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1632 թվականին։
2001 թվականի տվյալներով Վիշպոլ գյուղում բնակվում էր 410 մարդ։ Բնակավայրը զբաղեցնում է 1,47 կմ² տարածք։ Բնակչության խտությունը կազմում էր 278,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Aarzemnieki

Aarzemnieki, լատվիական ֆոլկ խումբ։ Խմբի անդամներն են՝ Յորան Շայնհաուերը, Գունտիս Վեյլանդսը (լատիշ․՝ Guntis Veilands), Կատրինա Դիմանտան (լատիշ․՝ Katrīna Dimanta) և Ռայտիս Վիլումովսը (լատիշ․՝ Raitis Viļumovs)։ Խումբը 2014 թվականի մայիսին իր «Cake to Bake» երգով ներկայացրել է Լատվիան Եվրատեսիլ 2014 երգի մրցույթում։ Մրցույթի կիսաեզրափակիչ փուլում նրա ելույթը բավարար միավորներ չի ստացել, և երաժշտախումբը եզրափակիչ չի անցել։
Երաժշտախումբը կազմավորվել է 2013 թվականին։ Նրա առաջատար վոկալիստը՝ Յորան Շայնհաուերը (գերմ.՝ Jöran Steinhauer), ազգությամբ գերմանացի է։


== Ծանոթագրություններ ==
Կեր Յու (Վաշկայի վտակ)

Անվան այլ կիրառումների համար տե՛ս՝ Կեր Յու (այլ կիրառումներ)Կեր Յու (ռուս.՝ Керь-Ю), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վաշկա գետի ձախ ափին՝ 173 կմ հեռավորության վրա։ Գետի երկարությունը 31 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000047566
Հիդրոլոգիական ուսումնասիրությունների կոդը - 103004756
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժիլինկի

Ժիլինկի (ռուս.՝ Жилинки), գյուղ Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Green Light

«Green Light», նորզելանդացի երգչուհի Լորդի երկրորդ Melodrama ալբոմի սինգլ, որը թողարկվել է 2017 թվականի մարտի 2-ին «Universal Music Group» լեյբլի կողմից։


== Ստեղծման պատմություն ==
Լորդը հայտարարել է սինգլի և նրա տեսահոլովակի թողարկումը իր թվիթերյան էջում 2017 թվականի մարտի 2-ին։


== Կոմերցիոն հաջողությունը։ ==
2017 թվականի մարտին «Green Light» երգը դեբյուտացվել է № 100 տեղով, իսկ մի շաբաթից դարձավ № 19 Billboard Hot 100-ում։


== Երաժշտական տեսահոլովակ ==
«Green Light» երգի տեսահոլովակը նկարահանել է Գրանթ Սինգերը (Grant Singer), նկարահանումները կատարվել են Լոս Անջելեսում։ Երաժշտական տեսահոլովակը թողարկվել է 2017 թվականի մարտի 2-ին։ Այնտեղ Լորդը կարճ վարդագույն շրջազգեստով և սպորտային կոշիկներով պարում է, երգում փողոցում, տաքսիում և մեքենայի տանիքին։ Հոլովակը հավաքել է ավելի քան 70 000 000 (Յոթանասուն միլիոն) դիտումներ։


== Կենդանի կատարում ==
Լորդը կատարեց այդ երգը Saturday Night Live հեռուստաշոույում 2017 թվականի մարտի 11-ին։ Նա նաև կատարեց երգը Coachella Valley Music Festival երաժշտական փառատոնում և 2017 Billboard Music Awards մրցանակաբաշխությունում, 2017 թվականի մասիսի 21-ին Լաս-Վեգասում։ 2017 թվականի հունիսի 23-ին Լորդը առաջին անգամ հանրահայտ Գլասթոնբերի երաժշտական փառատոնում (Մեծ Բրիտանիա), որը համարվում է բրիտանական երաժշտական տարվա ամենակարևոր իրադարձություններից մեկը։


== Քննադատների կարծիքները ==
Երգը ստացել է դրական մեկնաբանություններ Billboard, Entertainment Weekly, Forbes, NME, Pitchfork, Stereogum, USA Today-ից և այլ երաժշտական քննադատներից և համացանցային հրատարակչություններից։


== Ստեղածագործությունների ցանկ ==


== Հիթ-շքերնթեր ==


== Սերտիֆիկացիա ==


== Թողարկման Պատմություն ==


== Ծանոթագրություններ ==


== Արտաքին հղումներ ==
«Lyrics «Green Light»» (անգլերեն)։ Lorde։ Վերցված է 20 июня 2017  
 «Green Light» երգի տեսահոլովակ
Ջայլս շրջան (Թենեսի)

Ջայլս շրջան (անգլ.՝ Giles County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.582 կմ² է, բնակչությունը՝ 29.447 մարդ (2000 թ. տվյալներով)։ Շրջկենտրոնն է Փուլասկի բնակավայրը։ Կազմավորվել է 1809 թ.։
Ֆալքենբերգ (այլ կիրառումներ)

Ֆալքենբերգ, կարող է վերաբերել՝

Ֆալքենբերգ - կոմունա Գերմանիայի Բրանդենբուրգ երկրամասում՝ Էլբա Էլստեր շրջանի կազմում
Ֆալքենբերգ - կոմունա Գերմանիայի Բրանդենբուրգ հողատարածքում՝ Մերկիշ Օդեռլանդ շրջանի կազմում
Ֆալքենբերգ - կոմունա Գերմանիայում՝ Բավարիա երկրամասում, ենթարկվում է Ներքին Բավարիա վարչական շրջանին
Ֆալքենբերգ - կոմունա Գերմանիայում՝ Բավարիա երկրամասում, ենթարկվում է Վերին Պֆալց վարչական շրջանին
Ոստիկանության գեներալ-գնդապետ

Ոստիկանության գեներալ-գնդապետ, ՀՀ Ոստիկանության բարձրագույն սպայակազմի հատուկ կոչում։
Կոչումը պատկանում է բարձրագույն կոչումների դասին և շնորհվում է ՀՀ Նախագահի կողմից ՀՀ Ոստիկանությունում ծառայողներին։ Այն բարձրագույնն է (ոստիկանության գեներալ-լեյտենանտի հատուկ կոչումից բարձր)։


=== Ոստիկանության գեներալ-գնդապետները ===
     Ներկայումս գտնվում է ոստիկանությունում ծառայության մեջ


== Նշումներ ==


== Ծանոթագրություններ ==


== Տես նաև ==
Զինվորական կոչումԿաղապար:Հայաստանի ոստիկանության հատուկ կոչումներ
Կաղապար:ԽՍՀՄ միլիցիայի և ներքին ծառայության կոչումներ
Pop That

«Pop That», ամերիկացի ռեփեր Ֆրենչ Մոնտանայի երգը, որում իրենց մասնակցությունն ունեն նաև ռեփերներ Ռիք Ռոսը, Դրեյքն ու Լիլ Ուեյնը։ Այն թողարկվել է 2012 թվականի հունիսի 15` որպես Մոնտանայի «Excuse My French» անվանումը կրող առաջին ալբոմի առաջին սինգլ։ Երգը գրվել է Ֆրենչ Մոնտանայի, Ռիք Ռոսի, Դրեյքի, Լիլ Ուեյնի, Lee On the Beats-ի և Լյութեր Քեմփբելի կողմից։


== Տեսահոլովակ ==
Երգի տեսահոլովակը նկարահանվել է 2012 թվականի մայիսին Մայամիում և ներկայացվել է նույն տարվա հուլիսի 8-ին։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-09-05 at the Wayback Machine. MetroLyrics կայքում
Գեորգե Պոպեսկու

Գեորգե Պոպեսկու (ռումիներեն՝ Gheorghe Popescu, հոկտեմբերի 9, 1967(1967-10-09), Կալաֆատ, Dolj County, Ռումինիա), ռումինացի ֆուտբոլիստ, պաշտպան, ավարտել է խաղացողի կարիերան։


== Կարիերա ==
Խաղացել է Ռումինիայի հավաքականում 15 տարի, այդ ընթացքում անցկացրել է 115 խաղ (Ռումինիայի հավաքականի պատմության 3-րդ արդյունքը)՝ խփելով 16 գոլ։ Եղել է լավագույն ֆուտբոլիստներից մեկը Ռումինիայի ֆուտբոլի պատմության մեջ։
Վեց անգամ ճանաչվել է Ռումինիայի լավագույն ֆուտբոլիստ, մասնակցել է աշխարհի երեք առաջնությունների և Եվրոպայի երկու առաջնությունների։
Պոպեսկուն խաղացել է առաջատար ակումբներում, եղել է «Բարսելոնա» ֆուտբոլային ակումբի թիմի ավագ։
Կարիերայի ավարտից հետո դարձել է ֆուտբոլային գործակալ և բացել է ֆուտբոլի պատանեկական դպրոց։
Պոպեսկուն մեկ այլ հայտնի ռումինացի ֆուտբոլիստի՝ Գեորգե Հաջիի կնոջ եղբայրն է։
2014 թվականի մարտին Պոպեսկուն դատապարտվել է երեք տարվա, մեկ ամսվա և 10 օրվա ազատազրկման՝ հարկերից խուսափելու և փողերի լվացման համար։
Ռումինիայի հավաքականի նախկին խաղացողը բանտում անցկացրել է մեկ տարի, ութ ամիս և 2015 թվականի նոյեմբերին ազատ է արձակվել պայմանական վաղաժամկետով։


== Ձեռքբերումներ ==
«Ստյաուա»Ռումինիայի չեմպիոն - 1988
Ռումինիայի Գավաթի դափնեկիր - 1988ՊՍՎՆիդերլանդների չեմպիոն - 1991, 1992
Նիդերլանդի Սուպերգավաթի դափնեկիր - 1992«Բարսելոնա»Իսպանիայի գավաթի դափնեկիր - 1997
Գավաթների գավաթի դափնեկիր - 1997«Գալատասարայ»Թուրքիայի չեմպիոն - 1997/98, 1998/99, 1990/00
ՈՒԵՖԱ Գավաթի դափնեկիր - 2000
ՈՒԵՖԱ Սուպերգավաթի դափնեկիր - 2000Անձնական

Ռումինիայի տարվա ֆուտբոլիստ - 1989, 1990, 1991, 1992, 1995, 1996


== Ծանոթագրություններ ==